Saya minta maaf.
Saya harap saya boleh ubah keadaan, putar masa dan…
tak mempunyai sebarang pistol di rumah langsung.
SETIAP TAHUN DI AMERIKA SYARIKAT
LEBIH DARIPADA 8,000 ORANG DISABITKAN MEMBUNUH
DARIPADA JUMLAH INI, KURANG DARIPADA 50 PERATUS
MENGAKU MELAKUKAN JENAYAH MEREKA
INI KISAH BANDUAN #80172
Saya harap suatu hari nanti saya bebas.
Tapi saya tahu saya ambil nyawa seseorang dan saya perlu dapat balasan.
Saya sangat kesal atas perbuatan saya.
Jika saya boleh kembalikan dia, saya akan.
Tapi saya tak boleh kembalikan dia.
SEBUAH SIRI NETFLIX
SOAL KESETIAAN
PUSAT PEMULIHAN CHILLICOTHE, MISSOURI
PADA 2013, VICTORIA SMITH MENGAKU MEMBUNUH SUAMINYA, CHRIS ISAAC
PESALAH
Patutkah rambut saya di belakang atau di depan?
Ia patut di depan awak.
Nama saya Victoria Smith.
Saya disabitkan atas pembunuhan darjah pertama.
Hukuman saya seumur hidup
serta 25 tahun.
Saya membesar di Poplar Bluff, Missouri.
Saya ada lapan adik-beradik. Dua telah meninggal dunia,
dan dua lagi yang rapat dengan saya ialah Roxie dan Betty.
Saya sangat rapat dengan Betty.
Dia adik perempuan saya.
Saya lembab semasa membesar. Kecacatan pembelajaran.
Saya ada kecacatan pembelajaran
dan saya tak betul dari segi mental.
Saya selalu ada masalah. Saya sederhana atau bawah sederhana dalam pendidikan.
VICTORIA DILAPORKAN MEMPUNYAI IQ BAWAH 75
MENJADIKAN DIA KURANG UPAYA INTELEKTUAL PINGGIRAN
Ibu saya besarkan kami dalam Keselamatan Sosial.
Saya tak tahu siapa ayah saya. Ibu saya tak pernah beritahu…
Dia beritahu saya dia mungkin kapten bot sungai
atau lelaki yang bekerja di bot sungai,
tapi ia tak pernah disahkan.
Tapi saya rasa didikan ibu saya tegas. Saya anggap ia didikan tegas
dan ia menjadikan saya lebih kuat.
Saya rasa saya takkan jadi kuat
jika bukan kerana ibu saya.
Saya tak suka burukkan ibu saya,
tapi dia ada masalah minum arak semasa kami membesar
dan apabila dia minum, dia akan belasah saya.
Dia tendang saya, belasah saya dengan penumbuknya,
tarik rambut saya dan…
Maksud saya, penderaan fizikal.
Sekurang-kurangnya dua atau tiga kali seminggu.
Itulah cara saya dibesarkan
sehingga umur saya 15 tahun.
Kemudian saya berpindah ke Louisiana dengan kakak saya, Goldie.
PADA USIA 17, VICTORIA HAMIL
PADA 14 DISEMBER 1983, DIA MELAHIRKAN ANAK LELAKINYA, KENNY
Dia bayi yang besar.
Panjangnya 23.5 inci.
Beratnya lapan paun, 10.5 auns
dan saya cuma fikir dia paling hebat.
Dia cuma segalanya…
segalanya bagi saya.
Ayahnya kerap mendera saya.
Dia juga alkoholik.
Maksud saya, saya sudah biasa didera.
Dia akan cekik saya dan tumbuk saya.
Nampaknya dalam setiap hubungan yang saya pernah jalin,
saya didera.
Ada banyak penderaan
dan ia sukar.
Betul. Ia sukar.
DILARANG BERDIRI DI TEPI TINGKAP
SELEPAS DUA TAHUN BERSAMA, VICTORIA MENINGGALKAN AYAH ANAK LELAKINYA
Saya nak lindungi Kenny daripada dunia.
Saya tak mahu dia didera atau seumpamanya.
Saya nak pastikan hidupnya bahagia.
Dia takkan bahagia jika saya kekal bersama ayahnya.
PADA 1985, VICTORA BERPINDAH SEMULA KE MISSOURI UNTUK HIDUP DENGAN IBUNYA
Saya mula bekerja sepenuh masa
dan ibu saya mula menjaga anak saya.
Saya suka keluar pada hujung minggu. Saya seorang bujang.
Sebab saya juga alami masalah minum arak.
Saya patut ada di rumah dengan anak saya.
Ibu saya fikir saya boleh jadi ibu yang lebih baik.
PADA 1986, IBU VICTORIA MENGAMBIL KAWALAN IBU BAPA BAGI KENNY
Dia suruh saya tandatangani satu kertas
mengatakan dia ada hak penjagaan Kenny
atau kami tak boleh tinggal dengan dia lagi.
Hati saya terluka. Betul. Hati saya terluka.
Perkara itu buat saya rasa
macam kehilangan anak saya.
Saya jadi tertekan.
Dalam fikiran saya,
saya mula minum lebih banyak dan…
Saya mula ambil pil dan benda yang saya tak patut ambil.
PADA 2000, SELEPAS MENJALINKAN BEBERAPA HUBUNGAN YANG GAGAL,
VICTORIA MULA BERCINTA DENGAN CHRIS ISAAC
Saya 34 tahun ketika saya dan Chris mula bercinta. Dia 30 tahun.
Hubungan kami baik ketika kami mula keluar sebab dia tak minum.
Dia agak lemah lembut pada mulanya.
Dia juga seorang yang sangat kacak.
Kami berseronok.
PADA LEWAT 2000, VICTORIA BERPINDAH MASUK KE TRELER CHRIS
MEREKA BERKAHWIN PADA 2001
Chris bekerja untuk satu syarikat persendirian.
Belakangnya mula sakit akibat kerja berat yang perlu dilakukan.
Selepas itu, dia mula ambil opioid.
Dia berubah.
Dia mula jadi lebih agresif.
Ada masanya saya perlu ke hospital
apabila dia tolak saya ke meja kopi dan seumpamanya.
Tulang rusuk saya juga patah.
Beberapa kali saya telefon kakak saya sebab saya sangka dia akan bunuh saya.
Saya selalu takut sesuatu akan berlaku.
PADA 2012, VICTORIA DISERANG STROK AKIBAT TEKANAN DARAH YANG TINGGI
SELEPAS PULANG KE RUMAH, DIA BERGANTUNG PADA UBAT-UBATAN YANG DIPRESKRIPSI
Saya yang uruskan rumah tangga. Bayar bil, masak makanan.
Saya tak boleh buat perkara sebegitu sebaik mungkin.
Saya cuba, tapi saya terlalu lemah.
Chris marah sebab saya tak boleh buat perkara seperti dulu.
Dia semakin agresif.
Adakala dia jadi macam orang gila.
Disebabkan ubat-ubatan itu
dan tekanan yang saya hadapi kerana tak tidur,
saya berhalusinasi.
Keadaan menjadi semakin teruk
dan saya sedia untuk pergi. Saya sedia.
Saya dalam proses untuk keluarkan barang saya dari rumah,
buang barang yang saya tak perlukan dan…
ketika itulah kejadian itu berlaku.
14 MEI 2013
Ini yang saya ingat.
Saya sedang baring, tapi saya sedar.
Saya pergi ke dapur.
Saya nak ambil sebungkus rokok dan…
Saya tak ambil rokok. Saya ambil pistol.
Ada sesuatu suruh saya bunuh dia.
Chris sedang tidur. Dia tidur di sofa.
Waktu saya tembak dia.
Itu perkara terakhir yang saya ingat.
PESALAH
VICTORIA SEGERA MENGHUBUNGI 911 DAN MENGAKU MELAKUKAN PEMBUNUHAN ITU
TIGA TAHUN KEMUDIAN, DIA DIJATUHKAN HUKUMAN SEUMUR HIDUP DI PENJARA
CHRIS ISAAC BERUMUR 43 TAHUN SEMASA DIA DIBUNUH
Awak dan Chris naik basikal roda tiga yang lama dari bahagian atas anjung itu…
Ya, kami akan lompatkannya ke sini.
Ya, kemudian kalian berada di sana dengan but yang tersekat dalam tahi lembu.
DIA SATU DARIPADA LAPAN ADIK BERADIK
Saya ingat lagi apabila Kenny dan Millie nampak dia.
HELO MUSIM LURUH
Walaupun Chris tiada di sini,
kami masih ada kenangan indah dia.
- Ya. - Dia masih hidup melalui kami, jadi…
Ini Chris semasa dia bayi,
itu Kay, Billy dan itu saya.
Kita pernah gelar dia Kojak.
- Ya. Kepalanya botak. - Ya.
Itukah asal usul gelarannya?
- Sebab kepala botaknya? - Ya.
- Bukankah ayah cipta nama itu untuk dia? - Ya.
Dia budak kecil yang baik semasa membesar.
Dia sayang semua orang. Dia sangat ceria.
Saya Cathy Colbert dan Chris Isaac adik saya.
Kami lapan beradik.
Lima perempuan dan tiga lelaki.
Ini gambar graduasi dia semasa dia tamat belajar di Sekolah Tinggi Puxico.
Kami sangat bangga melihat dia tamat belajar
kerana Chris ada kecacatan pembelajaran.
Semasa dia tamat belajar, ia hari yang baik untuk kami semua.
Cara terbaik untuk gambarkan dia ialah beruang teddy yang penyayang
kerana itulah dia.
- Lembut. - Ya.
Ya. Sangat lembut.
Saya bekerja ketika itu
KAKAK CHRIS ISAAC
… dan saya dapat panggilan telefon.
Seorang gadis di pejabat datang dan beritahu saya,
"Cathy, awak perlu jawab…"
Maafkan saya.
"Awak perlu jawab panggilan ini."
"Ia sangat penting."
Saya kata, "Apa dia?"
Dia kata, "Saya tak boleh beritahu." Saya kata, "Adakah ia teruk?"
"Beritahu saya jika ia teruk."
Dia kata, "Ya."
Kakak saya, Gina telefon.
Dia kata, "Chris dah mati."
"Vicky tembak dia."
Maafkan saya.
Ia tak masuk akal langsung
sebab saya tahu mereka ada masalah
dan kebanyakan pasangan ada masalah.
Tapi saya cuma sangat terkejut
apabila kami dapat tahu dia yang bunuh dia.
Saya tak boleh percayakannya.
Itu bukan Vicky yang kami kenal.
Ada banyak persoalan yang tak terjawab.
Banyak persoalan yang tak terjawab.
Perasaan saya bercampur-baur pada hari itu sebab saya rapat dengan Vicky,
dan sehingga hari ini, ia menyedihkan saya
sebab saya sayang dia seperti adik saya.
Kami semua sayang dia.
Saya tak tahu apa yang berlaku.
SENAPANG, PELURU DAN PENYENYAP
WALAUPUN DIA MENDAKWA DIDERA, SEWAKTU PENJATUHAN HUKUMANNYA,
VICTORIA TIDAK PERNAH MEMBERIKAN MOTIF ATAS PEMBUNUHAN ITU
Tiada perkara yang pasti di dunia ini,
terutamanya dengan siasatan jenayah.
Anda perlu pastikan anda lihat di setiap penjuru
sebab anda tak tahu apa yang bersembunyi.
Nama saya Betty Frizzell.
Saya mula sebagai timbalan syerif
di daerah kecil yang tak jauh dari Poplar Bluff.
Kemudian, saya akhirnya jadi ketua polis.
Sudah bertahun saya mengkaji kes Chris Isaac,
mungkin sejak hari ia berlaku.
Saya tak siasat kes ini secara terus.
Sebab saya tak nak terlibat.
Saya nak hidup dengan baik di St. Louis.
Tapi saya terlibat sebab saya ada keraguan
yang Victoria yang buat penembakan sebenar.
Saya tahu bila Victoria menipu.
Sebab saya adik Victoria.
Ini rumah yang kami beli.
Saya pelajar sekolah rendah dan Vicky seorang…
remaja.
Saya di bilik tidur belakang, Vicky di bilik tidur tengah
dan mak di bilik tidur depan.
Ia menimbulkan banyak perasaan sedih.
Banyak impian yang hancur.
Ia seperti tugu kehidupan Vicky.
Cuba untuk nampak cantik, tapi ia masih sangat rosak.
Ingatan paling awal saya ialah Vicky dalam masalah
dan mak saya kerap sangat marah,
terutamanya jika dia minum.
Intelek Vicky lebih perlahan
dan dia tak tahu cara mengawal kelakuannya.
Kali pertama saya nampak apa-apa yang berdarah adalah pada Vicky.
Ia bukan sekadar…
pukulan.
Vicky ditumbuk, rambutnya ditarik dan dia ditendang.
Seolah-olah mak saya bergaduh di bar,
tapi dengan budak kecil 11 tahun.
Vicky biarkan saja dirinya dibelasah mak saya.
Jika mak saya pukul saya, Vicky akan cuba buat dia marah
supaya dia memesongkan perhatian mak kepadanya.
Dia lindungi saya sebab dia nak saya dapat hidup yang saya ada sekarang.
Vicky antara orang yang paling sanggup berkorban yang saya jumpa.
Saya tak percaya Victoria bunuh Chris.
Saya percaya ia orang lain.
Saya percaya anak saudara saya, Kenny lakukannya.
SEBULAN SEBELUM PEMBUNUHAN ITU,
ANAK LELAKI VICTORIA, KENNY BERPINDAH KE RUMAH MEREKA
DIA DI DALAM TRELER SEWAKTU PENEMBAKAN ITU BERLAKU
Ini bukan kes yang mudah diselesaikan bagi dua penagih opioid,
di mana seseorang bunuh seseorang.
Saya percaya penglihatan polis terhad.
"Dia kata dia buat. Kes ditutup."
Saya dah siasat banyak kes di mana orang buat pengakuan palsu.
Orang selalu buat pengakuan palsu.
VICTORIA DITANGKAP DAN DIDAKWA DALAM 12 JAM SELEPAS PENEMBAKAN
JABATAN SYERIF STODDARD COUNTY
Anda perlu pastikan siasatan dilakukan dengan betul
kerana banyak kali, ia tak semudah yang dilihat.
SYERIF
Tapi dalam kes ini, ia mudah.
Nama saya Andrew Holden.
Saya sekarang Ketua Timbalan di Jabatan Syerif Stoddard County.
Saya salah seorang penyiasat dalam siasatan homisid ini.
BUKTI
Semua yang kami lihat,
semua buktinya, semua temu duga yang kami buat,
membawa kepada panggilan awal 911 itu.
DALAM SEPULUH MINIT SELEPAS TEMBAKAN, VICTORIA MENELEFON 911
911, apa kecemasan anda?
Saya di 365 North Church Street. Saya baru bunuh suami saya.
Awak baru bunuh suami awak?
Ya, saya tembak dia enam kali dan 12 kali di kepala.
Nama saya Victoria Isaac.
Apakah alamatnya?
Dia telefon dan kata dia tembak suaminya. Apabila kami masuk dan lihat,
jelas sekali itulah yang berlaku.
KETUA TIMBALAN
POLIS TIBA DI TEMPAT KEJADIAN JENAYAH DALAM 30 MINIT
Percikan di mukanya jelas.
Anda boleh mendekati dia dan lihat tompokan darah.
Anda tak perlu periksa apa-apa.
Ia jelas.
Kami kumpul apa yang dipanggil GSR,
iaitu sisa tembak.
Itu benda biasa untuk dikumpulkan dalam sebarang penembakan.
Victoria diuji positif untuk sisa tembak.
KIT SISA TEMBAK YANG DILABEL "VICTORIA ISAAC"
SISA TEMBAK DITUNJUKKAN DI PUNTUNG
Satu lagi bukti yang kami temukan ialah sekeping kertas
yang merupakan wasiat terakhir Victoria,
di mana dia memberikan hartanya kepada orang lain.
SEMUA GAMBAR DAN LUKISAN
Jadi. dia nampaknya berniat mahu membunuh dirinya.
Saya percaya rancangan sebenarnya, dalam kes ini, ialah bunuh-bunuh diri,
tapi sesuatu mengubah fikirannya untuk halangnya membunuh diri.
Saya tak tahu kenapa dia bunuh dia.
Itu salah satu soalan yang kami nak jawab jika boleh.
Boleh awak tolong tunjukkan tangan awak sekali lagi? Terima kasih.
Soalan "kenapa" itu tak pernah dijawab.
Boleh tolong pusingkannya? Terima kasih.
Sebab kes ini sangat mudah.
Sesetengah polis kata mereka buat dengan baik dan mungkin percaya itu benar.
Mungkin mereka boleh terima itu, tapi saya tak boleh.
Sebab saya dah lama bersumpah untuk menegakkan keadilan.
Kakak saya tak mendapat keadilan dalam hal ini.
Saya terkejut apabila Victoria beritahu saya
Kenny akan berpindah dengannya dan Chris.
Hubungan mereka sangat tegang.
Vicky selalu mahu jadi ibunya.
Kenny anggap dia sebagai kakak.
Kemudian apabila dia mengahwini Chris, Kenny tak anggap dia sebagai bapa tiri.
Jadi, hubungan mereka tegang sejak awal.
Kenny selalu tunjuk kelakuan yang tak rasional.
Sejurus sebelum pembunuhan itu,
Chris dan Kenny terlibat dalam perselisihan fizikal,
di mana mata Kenny akhirnya lebam.
Saya tahu personaliti Kenny.
Kenny tak benarkan sesiapa menyerangnya.
Ibu saya telah pupuk itu dalam fikirannya.
Beraninya orang yang lebih rendah taraf, macam Chris,
tumbuk dia dan lebamkan mata dia?
Berani dia?
Dendam ialah motif pembunuhan ini.
Saya percaya perkara yang berlaku,
Kenny nampak Chris terbaring di atas sofa, tiada pertahanan,
cari pistol 22mm yang lama itu,
masukkan peluru dan mula menembak Chris.
Vicky bangun dan dengar ini. Pada empat tembakan terakhir,
sama ada dia bergelut dengan Kenny dengan pistol itu,
atau dia pujuk Kenny dan buang pistol itu.
Saya tak percaya Victoria lepaskan walau satu tembakan.
Victoria pelindung bagi orang yang dia sayang.
Dia telefon 911, mengaku dan memberitahu cerita itu.
Ini cara untuk terima balasan kerana menjadi ibu yang teruk.
Saya rasa dia bersalah disebabkan itu.
Jadi ibu yang jahat, mungkin, tapi bukan jadi pembunuh.
Saya akui tiada bukti fizikal untuk membuktikan Kenny melakukannya.
Tapi kalau ada orang mandi,
atau ada orang tukar baju dan mandi,
buktinya pasti takkan ada.
Namun, ada banyak bukti ikut keadaan yang membuktikan teori saya.
Saya pernah cuba cakap dengan polis dan banyak kali saya dihalau.
Saya disuruh tinggal di St. Louis, pedulikan urusan sendiri.
Saya pernah diugut akan ditangkap
hanya kerana beritahu pendakwa yang kami akan merayu bagi kes Victoria.
Tapi saya wanita yang ada kepercayaan dan saya akan terus cuba.
PADA MUSIM BUNGA 2018, BETTY MULA MENULIS SEBUAH BUKU
YANG MEMPERINCIKAN TEORINYA BAHAWA KENNY MEMBUNUH CHRIS
JIKA KAMU TAK BOLEH BERHENTI MENANGIS, KAMU TAK BOLEH KE SINI LAGI
BUKU ITU DITERBITKAN PADA 7 OKTOBER 2021
PELANCARAN BUKU POPLAR BLUFF
Rosanna…
- Okey. - Yorker.
Okey.
Perkara yang mendorong saya untuk tulis buku itu ialah ketidakadilan,
kekurangan kerja polis yang cekap
dan keperluan saya untuk kebenaran.
Matlamat utama saya adalah supaya Victoria berhenti meneruskan penipuan
yang dia beritahu dirinya ini,
berhenti lindungi orang yang tak lindungi dia
dan mula beritahu perkara sebenar yang berlaku pada hari itu.
Semuanya tentang kakak saya. Dia dihukum seumur hidup serta 25 tahun
atas pembunuhan yang dia mungkin buat atau tak buat.
Sekarang, ini…
Dia ada versi ceritanyadan ini versi saya.
Saya nak awak baca dan beritahu saya pendapat awak.
Apa pendapat awak?
Awak tahu pendapat saya.
Mungkin buku ini juga akan buat polis menyiasat kes ini lagi.
Jika Vicky beritahu perkara sebenar yang berlaku pada hari itu
dan berikan lebih banyak bukti bagi kejadian itu,
mungkin ia akan dibuka semula.
Mungkin dia akan ada peluang untuk perbicaraan sebenar,
bukan hanya tawaran mengaku bersalah.
DALAM BUKUNYA, BETTY MENDAKWA BAHAWA PARA PENYIASAT TERLEPAS PANDANG
AKAN BUKTI PENTING YANG MEMBABITKAN KENNY SMITH
Sesetengah orang mungkin fikir saya reka cerita ini
atau tak mahu percaya kakak saya lakukan jenayah ini,
tapi ada satu panggilan 911 beberapa hari sebelum pembunuhan ini
di mana Kenny beritahu niatnya untuk bunuh Chris,
Vicky, kemudian dirinya sendiri.
Bagi saya, panggilan 911 itu bukti terbesar dia melakukan ini.
BANGUNAN KERAJAAN STODDARD COUNTY
911. Apakah kecemasan anda?
Ya, puan. Tolong panggil ambulans.
Saya fikir untuk bunuh diri dan bunuh orang.
Saya tak tahan lagi. Saya sedang mundar-mandir di luar.
Baiklah. Ada sesiapa bersama awak?
Ya, ibu dan ayah tiri. Saya…
Saya terfikir nak bunuh kedua-duanya, kemudian diri saya.
Okey, saya benar-benar… Saya boleh faham.
Saya tak tahan lagi.
Nama saya Russ Oliver. Saya peguam pendakwa
bagi kes homisid Chris Isaac,
yang dilakukan oleh isterinya, Victoria Isaac.
Pada 7 Mei, seminggu sebelum pembunuhan itu,
PEGUAM PENDAKWA
…Kenneth Smith memang menghubungi 911
dan beritahu yang dia mahu bunuh diri dan bunuh orang.
Itu bukan perkara yang kami abaikan. Itu memang sesuatu yang kami akan awasi.
"Mari beri perhatian kepada itu." Baiklah?
Walaupun kami tahu itu,
kami masih tiada bukti yang menunjukkan bahawa Kenny buat apa-apa dalam kes ini.
Buktinya ialah Victoria dipenuhi darah Chris.
Percikan darah bukan sesuatu yang anda boleh cipta semula, bukan?
Kenneth tiada percikan darah.
Tangan dia juga tiada sisa tembak.
Untuk kata Kenny lakukannya,
tiada bukti untuk menyokongnya langsung.
MANUAL UNDANG-UNDANG JENAYAH DAN LALU LINTAS MISSOURI
Saya takkan baca buku Betty. Saya tiada banyak masa lapang
dan saya takkan habiskan masa untuk baca perkara yang Betty nak cakap.
Adakah itu untuk perhatian?
Adakah itu untuk dapatkan simpati terhadap kakaknya?
Saya tak tahu,
tapi kakaknya takkan ke mana-mana.
Kakaknya tembak suaminya sepuluh kali pada kepala untuk membunuh.
Dia takkan bebas dari penjara.
MOHOR AGUNG NEGERI MISSOURI
Perkara yang wanita ini katakan hanyalah tuduhan lapuk
dan spekulasi lapuk
tanpa sebarang bukti untuk menyokongnya.
Orang yang dipenjarakan pun tak kata itu yang berlaku.
Itu sepatutnya menunjukkan betapa besarnya kredibiliti ini.
Saya kasihankan keluarga Isaac.
Saya pasti perkara yang Betty kata mungkin buat mereka marah.
Mereka tak layak terima semua ini.
Menghadapi semua ini semula.
Selamat datang ke Mari Berbual.
Bagi episod ini, saya disertai antara tetamu yang mungkin paling menarik
yang kami jemput sepanjang 16 bulan rancangan kami, Betty Frizzell.
Saya nak orang baca buku itu.
- Saya tak nak bocorkan butiran penting. - Okey.
Tapi pendek kata, hujah awak agak kukuh
bahawa Kenny dan bukan Vicky yang bunuh suami Vicky, Chris.
Saya pernah bekerja untuk beberapa bandar kecil
dan beberapa daerah kecil, tapi…
Saya tak pernah lihat ketidakprofesionalan sebegini.
Terdapat banyak kesilapan. Hanya kerana mereka ada pengakuan wanita ini,
yang kononnya bunuh suaminya dan…
Penipuan besar.
Itulah penipuan terbesar yang pernah saya dengar.
Ada pergerakan sejak buku itu diterbitkan?
Ia sudah diterbitkan hampir sebulan sekarang?
Tak. Seperti yang awak tahu…
Dia perlu hentikan ini.
Dia perlu fikirkan perkara yang ia buat kepada keluarga kami.
AKU DAN SEISI RUMAHKU, KAMI AKAN BERIBADAH
Ia membuka luka lama.
Vicky lakukannya.
Tanpa ragu-ragu dalam fikiran saya, Vicky lakukannya.
Dia tulis kenyataan dan mengaku.
Betty tak tinggal di kawasan ini
dan dia tak kerap bersama Vicky
untuk tulis semua itu dalam buku itu.
Saya tak tahu di mana dia dapat semua benda itu.
…tapi saya tak dapat selamatkan Vicky.
Saya rasa Betty gila
dan saya rasa dia mencari perhatian.
Saya tak tahu cara orang boleh cuba tuduh orang lain bagi satu pembunuhan
dan ia buat saya jijik.
KENNY SMITH TERUS MENAFIKAN SEBARANG PENGLIBATAN DALAM PEMBUNUHAN ITU
DIA TIDAK MENGHADAPI SEBARANG DAKWAAN DAN VICTORIA TIDAK PERNAH MEMBABITKAN DIA
Saya tak rasa Betty menipu.
Tapi saya rasa adakala penilaian anda kabur,
walaupun dengan latar belakang
penguatkuasaan undang-undang atau siapa saja…
apabila anda cuba siasat jenayah yang dilakukan adik-beradik anda.
Saya faham sebab Betty akan buat semua dakwaan itu.
Cuba buat orang awam ragu-ragu,
cuba bebaskan kakaknya dari penjara.
Bukan perkara luar biasa bagi ahli keluarga untuk…
tak percayakan penyiasatan penguatkuasaan undang-undang.
Ini benar dalam kes ini.
Pada penghujung hari,
perkara yang saya fikir dan perkara yang Betty fikir tak penting.
Sehingga ada bukti baharu yang muncul
atau seseorang membuat dakwaan atau kenyataan baharu,
tiada apa-apa yang akan berubah dalam kes ini.
KENNY SMITH KINI TINGGAL DI EROPAH
DIA TIDAK BOLEH DIHUBUNGI UNTUK MEMBERI KOMEN
Kali terakhir saya nampak anak saya adalah di mahkamah.
Saya tak pernah jumpa dia atau cakap dengannya sejak hari itu.
Saya sedih setiap hari kerana tak dapat cakap dengannya.
Dia dalam fikiran saya setiap hari.
LIMA BULAN SELEPAS TEMU BUAL PERTAMANYA,
VICTORIA SMITH BERSETUJU UNTUK MENJAWAB SOALAN LANJUT
Boleh saya…
Ya. Saya okey.
DISEBABKAN KEUPAYAAN MENTAL VICTORIA YANG TERHAD
BETTY MEMINTA UNTUK HADIR DALAM SEBAHAGIAN TEMU BUAL ITU
Adik saya, Betty di sisi saya apabila orang lain tiada.
Dia sentiasa menggalakkan saya.
Saya rasa lebih baik selepas cakap dengan adik saya.
Saya tak rasa sendirian.
Saya dah baca buku itu.
Ya, saya tahu perkara yang dikatakan.
Sama ada ia betul atau salah, saya tak boleh beritahu awak
disebabkan hal mahkamah.
Saya mungkin akan kembali ke mahkamah suatu hari nanti
dan itu boleh merosakkan
perkara yang hakim akan nampak.
Itu… Saya tak boleh cakap lagi.
Dalam temu bual pertama, awak beritahu saya awak yang buat.
Awak nak beritahu saya lagi, siapa yang tarik picu pada pagi itu?
Saya tak boleh beri jawapan tepat bagi perkara yang sebenarnya berlaku
disebabkan ubat-ubatan itu.
Awak tahu, saya…
Hari itu, saya benar-benar khayal.
Tapi itu saja yang saya nak cakap tentang itu.
Boleh awak beritahu saya jika Kenny tembak Chris?
Saya tak tahu.
Awak ada cakap dengan dia atau ada orang cakap dengan dia?
Dia di sana, saya di sana
dan semua orang ada pendapat sendiri.
Fikiran saya kabur ketika itu dan…
Saya dan anak saya tahu cara untuk…
Pistol itu milik ibu saya
dan kami berdua tahu cara menggunakannya.
Ada ramai orang, bukan saja adik saya, yang fikir anak saya buat.
Saya tak boleh pertikaikannya, tapi saya tak boleh kata yang dia buat.
Adakah awak rasa Kenny mungkin marah
jika dia mempertahankan ketakbersalahannya?
Saya tak percaya dia akan marah
sebab dia tahu sisi detektif ibu saudaranya.
Apabila anda ada saudara dalam penguatkuasaan undang-undang,
anda tahu mereka akan lihat di setiap sudut. Mereka akan siasat.
Jadi, saya rasa dia cuma fikir itu sisi detektif ibu saudaranya.
Untuk pastikannya.
Terjemahan sari kata oleh Siti Salmi